CELEX: 62011TN0257
Language: ro
Date: 2011-05-23 00:00:00
Title: Cauza T-257/11: Acțiune introdusă la 23 mai 2011 — Pangyrus/OAPI — RSVP Design (COLOURBLIND)

16.7.2011   
            
            
               RO
            
            
               Jurnalul Oficial al Uniunii Europene
            
            
               C 211/29
            
         Acțiune introdusă la 23 mai 2011 — Pangyrus/OAPI — RSVP Design (COLOURBLIND)
   (Cauza T-257/11)
   2011/C 211/62
   Limba în care a fost formulată acțiunea: engleza
   
      Părțile
   
   
      Reclamantă: Pangyrus Ltd (York, Regatul Unit) (reprezentant: S. Clubb, Solicitor)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: RSVP Design Ltd (Renfrewshire, Regatul Unit)
   
      Concluzii
   
   
               —
            
            
               Anularea Deciziei Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) din 23 martie 2011 în cauza R 751/2009-4;
            
         
               —
            
            
               confirmarea deciziei diviziei de anulare a Oficiului pentru Armonizare în cadrul Pieței Interne (mărci, desene și modele industriale) din 12 mai 2009 și
            
         
               —
            
            
               obligarea pârâtului la plata cheltuielilor de judecată către reclamantă.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca verbală „COLOURBLIND”, pentru produse și servicii din clasele 9, 16, 28, 35 și 41 — înregistrarea mărcii comunitare nr. 3337979.
   
      Titularul mărcii comunitare: cealaltă parte în procedura care s-a aflat pe rolul camerei de recurs.
   
      Partea care solicită declararea nulității mărcii comunitare: reclamanta.
   
      Motivarea cererii de declarare a nulității: partea care solicită declararea nulității și-a întemeiat cererea pe două motive, și anume pe articolul 53 alineatul (1) litera (c) coroborat cu articolul 8 alineatul (4) din Regulamentul (CE) nr. 207/2009 al Consiliului, în temeiul cărora invocă un drept anterior neînregistrat protejat prin legea din Regatul Unit privind utilizarea abuzivă a unei denumiri, precum și pe existența relei-credințe în sensul articolului 52 alineatul (1) litera (b) din Regulamentul (CE) nr. 207/2009 al Consiliului.
   
      Decizia diviziei de anulare: declară nulitatea integrală a înregistrării mărcii comunitare.
   
      Decizia camerei de recurs: anulează decizia diviziei de anulare și respinge cererea de declarare a nulității.
   
      Motivele invocate: în opinia reclamantei, camera de recurs a săvârșit o eroare de drept, întrucât (i) titularul mărcii comunitare nu a fost de rea-credință în momentul depunerii cererii de înregistrare a mărcii comunitare și (ii) reclamanta nu a dovedit că a folosit un semn anterior utilizat în comerț înaintea datei la care a fost depusă cererea de înregistrare a mărcii comunitare atacate.